IZVEDBENA UREDBA KOMISIJE (EU) 2021/405

z dne 24. marca 2021

o določitvi seznamov tretjih držav ali njihovih regij, iz katerih je dovoljen vstop nekaterih živali in blaga, namenjenih za prehrano ljudi, v Unijo v skladu z Uredbo (EU) 2017/625 Evropskega parlamenta in Sveta

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru) (1) in zlasti člena 127(2) Uredbe,

ob upoštevanju naslednjega:

(1) Uredba (EU) 2017/625 določa pravila o uradnem nadzoru in drugih nadzornih dejavnostih, ki jih izvajajo pristojni organi držav članic zaradi preverjanja skladnosti z zakonodajo Unije, med drugim na področju varnosti hrane v vseh fazah proizvodnje, predelave in distribucije. Določa zlasti, da lahko pošiljke nekaterih živali in blaga vstopijo v Unijo samo iz tretje države ali njene regije, navedene na seznamu, ki ga v ta namen pripravi Komisija.

(2) Delegirana uredba Komisije (EU) 2019/625 (2) dopolnjuje Uredbo (EU) 2017/625 glede pogojev za vstop pošiljk nekaterih živali in blaga, namenjenih za prehrano ljudi, v Unijo iz tretjih držav ali njihovih regij za zagotovitev njihove skladnosti z ustreznimi zahtevami, določenimi v pravilih iz člena 1(2)(a) Uredbe (EU) 2017/625 (varnost hrane), ali zahtevami, ki so priznane vsaj kot enakovredne. V njej so zlasti opredeljeni živali in blago, namenjeni za prehrano ljudi, za katere velja zahteva, da morajo prihajati iz tretje države ali njene regije, navedene na seznamu v skladu s členom 126(2)(a) Uredbe (EU) 2017/625.

(3) Izvedbena uredba Komisije (EU) 2019/626 (3) določa seznam tretjih držav ali njihovih regij, iz katerih je dovoljen vstop živali in blaga, opredeljenih v členu 3 Delegirane uredbe (EU) 2019/625, v Unijo.

(4) V skladu s členom 127 Uredbe (EU) 2017/625 ti seznami vključujejo samo tretje države ali njihove regije, ki so predložile ustrezna dokazila in jamstva, da so zadevni živali in blago skladni z ustreznimi zahtevami iz zakonodaje Unije na področju varnosti hrane.

(5) Uredba (ES) št. 853/2004 Evropskega parlamenta in Sveta (4) določa, da morajo nosilci živilske dejavnosti, ki uvažajo proizvode živalskega izvora iz tretjih držav ali njihovih regij, zagotoviti, da je tretja država odpreme uvrščena na seznam tretjih držav, iz katerih je dovoljen uvoz takih proizvodov.

(6) Poleg izpolnjevanja zahtev iz zakonodaje Unije na področju hrane in varnosti hrane morajo živali in blago iz tretjih držav, ki vstopajo v Unijo, izpolnjevati zahteve iz zakonodaje Unije na področju zdravja živali. Zato Uredba (EU) 2016/429 Evropskega parlamenta in Sveta določa (5), da lahko države članice odobrijo vstop nekaterih pošiljk živali, zarodnega materiala in proizvodov živalskega izvora v Unijo iz tretjih držav ali ozemelj le, če navedeno blago prihaja iz tretje države ali ozemlja s seznama za navedeni namen.

(7) Izvedbena uredba Komisije (EU) 2021/404 (6) določa seznam tretjih držav ali njihovih regij, iz katerih je dovoljen vstop nekaterih živali in blaga v Unijo na podlagi zahtev za zdravstveno varstvo živali v skladu z merili iz člena 230(1) Uredbe (EU) 2016/429 in ustreznih zahtev za zdravstveno varstvo živali iz Delegirane uredbe Komisije (EU) 2020/692 (7).

(8) Delegirana uredba (EU) 2020/692 z učinkom od 21. aprila 2021 razveljavlja številne akte Komisije, ki določajo sezname tretjih držav ali njihovih regij, iz katerih je dovoljen vstop pošiljk nekaterih živali, zarodnega materiala in proizvodov živalskega izvora v Unijo. Sezname, določene na podlagi zahtev za varnost hrane, bi bilo treba določiti v tej uredbi z učinkom od 21. aprila 2021.

(9) Tretje države ali njihove regije, iz katerih je dovoljen vstop pošiljk nekaterih živali in blaga v Unijo, so že predložile ustrezna dokazila in jamstva za zagotovitev, da živali in blago, odobreni za vstop v Unijo, izpolnjujejo zahteve iz člena 4(a) do (e) Delegirane uredbe (EU) 2019/625. Zato ponovna ocena skladnosti s temi zahtevami ni potrebna.

(10) Člen 4(f) Delegirane uredbe (EU) 2019/625 določa, da so obstoj in izvajanje programa nadzora ostankov, ki ga je odobrila Komisija, ter obveščanje o njem, če je to ustrezno, pogoj za vključitev tretjih držav ali njihovih regij na seznam iz člena 126(2)(a) Uredbe (EU) 2017/625. Sklep Komisije 2011/163/EU (8) določa seznam tretjih držav, katerih programe nadzora ostankov je odobrila Komisija.

(11) Nekatere države, ki so trenutno na seznamu v Izvedbeni uredbi (EU) 2019/626 za živali in blago, niso na seznamu za te živali in blago v Sklepu 2011/163/EU, zato vstop teh živali ali blaga iz teh držav v Unijo ni dovoljen. Ker te države ne izpolnjujejo zahtev iz člena 4(f) Delegirane uredbe (EU) 2019/625, ne bi smele biti na seznamih v tej uredbi.

(12) Potrebne bi bile številne spremembe, zato bi bilo treba Izvedbeno uredbo (EU) 2019/626 razveljaviti in jo nadomestiti s to uredbo.

(13) Ker se Delegirana uredba (EU) 2020/692 in Izvedbena uredba (EU) 2021/404 začneta uporabljati 21. aprila 2021, bi se morala tudi ta uredba uporabljati od navedenega datuma.

(14) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1 Predmet urejanja in področje uporabe Ta uredba določa seznam tretjih držav ali njihovih regij, iz katerih je dovoljen vstop pošiljk nekaterih živali in blaga, namenjenih za prehrano ljudi, v Unijo v skladu s členom 126(2)(a) Uredbe (EU) 2017/625.

Člen 2 Opredelitev pojmov V tej uredbi se uporabljajo naslednje opredelitve pojmov: (1) „sveže meso“ pomeni sveže meso, kot je opredeljeno v točki 1.10 Priloge I k Uredbi (ES) št. 853/2004; (2) „mesni pripravki“ pomenijo mesne pripravke, kot so opredeljeni v točki 1.15 Priloge I k Uredbi (ES) št. 853/2004; (3) „domači enoprsti kopitarji“ pomenijo živali vrst Equus caballus in Equus asinus ter njihove križance; (4) „divji enoprsti kopitarji“ pomenijo živali podroda Hippotigris; (5) „drobovina“ pomeni drobovino, kot je opredeljena v točki 1.11 Priloge I k Uredbi (ES) št. 853/2004; (6) „meso“ pomeni meso, kot je opredeljeno v točki 1.1 Priloge I k Uredbi (ES) št. 853/2004; (7) „mleto meso“ pomeni mleto meso, kot je opredeljeno v točki 1.13 Priloge I k Uredbi (ES) št. 853/2004; (8) „perutnina“ pomeni perutnino, kot je opredeljena v točki 1.3 Priloge I k Uredbi (ES) št. 853/2004; (9) „divji leporidi“ pomenijo kunce in zajce, ki jih ne gojijo ljudje; (10) „divjad“ pomeni divjad, kot je opredeljena v točki 1.5 Priloge I k Uredbi (ES) št. 853/2004; (11) „gojena divjad“ pomeni gojeno divjad, kot je opredeljena v točki 1.6 Priloge I k Uredbi (ES) št. 853/2004; (12) „jajca“ pomenijo jajca, kot so opredeljena v točki 5.1 Priloge I k Uredbi (ES) št. 853/2004; (13) „jajčni proizvodi“ pomenijo jajčne izdelke, kot so opredeljeni v točki 7.3 Priloge I k Uredbi (ES) št. 853/2004; (14) „mesni proizvodi“ pomenijo mesne izdelke, kot so opredeljeni v točki 7.1 Priloge I k Uredbi (ES) št. 853/2004; (15) „obdelani želodci, mehurji in čreva“ pomenijo obdelane želodce, mehurje in čreva, kot so opredeljeni v točki 7.9 Priloge I k Uredbi (ES) št. 853/2004; (16) „ovitki“ pomenijo ovitke, kot so opredeljeni v točki 45 drugega odstavka člena 2 Delegirane uredbe (EU) 2020/692; (17) „topljena živalska maščoba“ pomeni topljeno živalsko maščobo, kot je opredeljena v točki 7.5 Priloge I k Uredbi (ES) št. 853/2004; (18) „ocvirki“ pomenijo ocvirke, kot so opredeljeni v točki 7.6 Priloge I k Uredbi (ES) št. 853/2004; (19) „školjke“ pomenijo školjke, kot so opredeljene v točki 2.1 Priloge I k Uredbi (ES) št. 853/2004; (20) „ribiški proizvodi“ pomenijo ribiške proizvode, kot so opredeljeni v točki 3.1 Priloge I k Uredbi (ES) št. 853/2004; (21) „surovo mleko“ pomeni surovo mleko, kot je opredeljeno v točki 4.1 Priloge I k Uredbi (ES) št. 853/2004; (22) „mlečni proizvodi“ pomenijo mlečne izdelke, kot so opredeljeni v točki 7.2 Priloge I k Uredbi (ES) št. 853/2004; (23) „kolostrum“ pomeni kolostrum, kot je opredeljen v točki 1 oddelka IX Priloge III k Uredbi (ES) št. 853/2004; (24) „proizvodi na osnovi kolostruma“ pomenijo proizvode na osnovi kolostruma, kot so opredeljeni v točki 2 oddelka IX Priloge III k Uredbi (ES) št. 853/2004; (25) „žabji kraki“ pomenijo žabje krake, kot so opredeljeni v točki 6.1 Priloge I k Uredbi (ES) št. 853/2004, in vse druge žabje krake iz rodov Pelophylax iz družine Ranidae ter iz rodov Limnonectes, Fejervarya in Hoplobatrachus iz družine Dicroglossidae; (26) „polži“ pomenijo polže, kot so opredeljeni v točki 6.2 Priloge I k Uredbi (ES) št. 853/2004, in vse druge polže iz družin Helicidae, Hygromiidae ali Sphincterochilidae; (27) „želatina“ pomeni želatino, kot je opredeljena v točki 7.7 Priloge I k Uredbi (ES) št. 853/2004; (28) „kolagen“ pomeni kolagen, kot je opredeljen v točki 7.8 Priloge I k Uredbi (ES) št. 853/2004; (29) „med“ pomeni med, kot je opredeljen v točki 1 dela IX Priloge II k Uredbi (EU) št. 1308/2013 Evropskega parlamenta in Sveta (9); (30) „čebelarski proizvodi“ pomenijo čebelarske proizvode, kot so opredeljeni v točki 2 dela IX Priloge II k Uredbi (EU) št. 1308/2013; (31) „meso plazilcev“ pomeni meso plazilcev, kot je opredeljeno v členu 2(16) Delegirane uredbe (EU) 2019/625; (32) „žuželke“ pomenijo žuželke, kot so opredeljene v členu 2(17) Delegirane uredbe (EU) 2019/625; (33) „enodnevni piščanci“ pomenijo enodnevne piščance, kot so opredeljeni v členu 2(19) Delegirane uredbe (EU) 2020/692; (34) „valilna jajca“ pomenijo valilna jajca, kot so opredeljena v členu 4(44) Uredbe (EU) 2016/429; (35) „matična perutnina“ pomeni matično perutnino, kot je opredeljena v členu 2(17) Delegirane uredbe (EU) 2020/692; (36) „proizvodna perutnina“ pomeni proizvodno perutnino, kot je opredeljena v členu 2(18) Delegirane uredbe (EU) 2020/692; (37) „živali, namenjene za zakol“ pomenijo živali, namenjene za zakol, kot so opredeljene v členu 2(13) Delegirane uredbe (EU) 2020/692.

Člen 3 Seznam tretjih držav ali njihovih regij, iz katerih je dovoljen vstop pošiljk svežega mesa in mesnih pripravkov iz kopitarjev, razen enoprstih kopitarjev, v Unijo Pošiljkam svežega mesa in mesnih pripravkov iz kopitarjev, razen enoprstih kopitarjev, in namenjenih za prehrano ljudi se vstop v Unijo dovoli le, če prihajajo iz tretjih držav ali njihovih regij, iz katerih je dovoljen vstop v Unijo v skladu s Prilogo XIII k Izvedbeni uredbi (EU) 2021/404 in so navedene v Sklepu 2011/163/EU.

Člen 4 Seznam tretjih držav, iz katerih je dovoljen vstop pošiljk svežega mesa, razen mletega mesa, in mesnih pripravkov iz domačih enoprstih kopitarjev v Unijo Pošiljkam svežega mesa, razen mletega mesa, in mesnih pripravkov iz domačih enoprstih kopitarjev in namenjenih za prehrano ljudi se vstop v Unijo dovoli le, če prihajajo iz tretjih držav s seznama v Prilogi I.

Člen 5 Seznam tretjih držav, iz katerih je dovoljen vstop pošiljk svežega mesa, razen drobovine in mletega mesa, in mesnih pripravkov iz divjih enoprstih kopitarjev v Unijo Pošiljkam svežega mesa, razen drobovine in mletega mesa, in mesnih pripravkov iz divjih enoprstih kopitarjev in namenjenih za prehrano ljudi se vstop v Unijo dovoli le, če prihajajo iz tretjih držav s seznama v Prilogi II.

Člen 6 Seznam tretjih držav ali njihovih regij, iz katerih je dovoljen vstop pošiljk svežega mesa perutnine, tekačev in pernate divjadi ter mesnih pripravkov iz perutnine v Unijo Pošiljkam svežega mesa perutnine, tekačev in pernate divjadi ter mesnih pripravkov iz perutnine, ki so namenjeni za prehrano ljudi, se vstop v Unijo dovoli le, če prihajajo iz tretjih držav ali njihovih regij, iz katerih je dovoljen vstop v Unijo v skladu s Prilogo XIV k Izvedbeni uredbi (EU) 2021/404 in so navedene v Sklepu 2011/163/EU. Pošiljkam svežega mesa, namenjenega za prehrano ljudi, pernate divjadi, ki ni oskubljena in eviscerirana ter prihaja iz tretje države s seznama v Prilogi III, se vstop v Unijo dovoli le, če se pernata divjad prevaža z letalom.

Člen 7 Seznam tretjih držav ali njihovih regij, iz katerih je dovoljen vstop pošiljk jajc in jajčnih proizvodov v Unijo Pošiljkam jajc in jajčnih proizvodov, namenjenih za prehrano ljudi, se vstop v Unijo dovoli le, če prihajajo iz tretjih držav ali njihovih regij, iz katerih je dovoljen vstop v Unijo v skladu s Prilogo XIX k Izvedbeni uredbi (EU) 2021/404 in so navedene v Sklepu 2011/163/EU za jajca. Pošiljkam jajc, namenjenih za dajanje na trg kot jajca kategorije A v skladu s členom 2 Uredbe Komisije (ES) št. 589/2008 (10), se vstop v Unijo dovoli le, če prihajajo iz tretjih držav s seznama v Prilogi IV, kar pomeni, da upoštevajo zahteve o nadzoru salmonele v skladu s členom 10(6) Uredbe (ES) št. 2160/2003 Evropskega parlamenta in Sveta (11).

Člen 8 Seznam tretjih držav, iz katerih je dovoljen vstop pošiljk svežega mesa gojenih kuncev in svežega mesa divjih leporidov, ki ne vsebujeta drobovino, razen iz neodrtih in neevisceriranih divjih leporidov, v Unijo Pošiljkam svežega mesa gojenih kuncev in svežega mesa divjih leporidov, ki ne vsebujeta drobovino, razen iz neodrtih in neevisceriranih divjih leporidov, in sta namenjena za prehrano ljudi, se vstop v Unijo dovoli le, če prihajajo iz tretjih držav s seznama v Prilogi V.

Člen 9 Seznam tretjih držav, iz katerih je dovoljen vstop pošiljk svežega mesa divjih kopenskih sesalcev, razen kopitarjev in leporidov, ki ne vsebuje drobovino, v Unijo Pošiljkam svežega mesa divjih kopenskih sesalcev, razen kopitarjev in leporidov, ki ne vsebuje drobovino in je namenjeno za prehrano ljudi, se vstop v Unijo dovoli le, če prihajajo iz tretjih držav s seznama v Prilogi VI.

Člen 10 Seznam tretjih držav ali njihovih regij, iz katerih je dovoljen vstop pošiljk mesnih proizvodov, vključno s topljenimi živalskimi maščobami, ocvirki, mesnimi izvlečki ter obdelanimi želodci, mehurji in črevi, razen ovitkov, v Unijo Pošiljkam mesnih proizvodov, vključno s topljenimi živalskimi maščobami, ocvirki, mesnimi izvlečki ter obdelanimi želodci, mehurji in črevi ter razen ovitkov, iz leporidov, enoprstih kopitarjev in divjih kopenskih sesalcev, razen iz kopitarjev in leporidov, in ki so namenjeni za prehrano ljudi, se vstop v Unijo dovoli le, če prihajajo iz tretjih držav s seznama v Prilogi VII. Pošiljkam mesnih proizvodov, vključno s topljenimi živalskimi maščobami, ocvirki, mesnimi izvlečki ter obdelanimi želodci, mehurji in črevi ter razen ovitkov, iz vrst, ki niso navedene v prvem odstavku, in ki so namenjeni za prehrano ljudi, se vstop v Unijo dovoli le, če prihajajo iz tretjih držav ali njihovih regij, iz katerih je dovoljen vstop v Unijo v skladu s Prilogo XV k Izvedbeni uredbi (EU) 2021/404, in so navedene v Sklepu 2011/163/EU.

Člen 11 Seznam tretjih držav ali njihovih regij, iz katerih je dovoljen vstop pošiljk ovitkov v Unijo Pošiljkam ovitkov, namenjenih za prehrano ljudi, se vstop v Unijo dovoli le, če prihajajo iz tretjih držav ali njihovih regij, iz katerih je dovoljen vstop v Unijo v skladu s Prilogo XVI k Izvedbeni uredbi (EU) 2021/404 in so navedene v Sklepu 2011/163/EU za ovitke.

Člen 12 Seznam tretjih držav ali njihovih regij, iz katerih je dovoljen vstop pošiljk živih, ohlajenih, zamrznjenih ali predelanih školjk, iglokožcev, plaščarjev in morskih polžev v Unijo Pošiljkam živih, ohlajenih, zamrznjenih ali predelanih školjk, iglokožcev, plaščarjev in morskih polžev, ki so namenjeni za prehrano ljudi, se vstop v Unijo dovoli le, če prihajajo iz tretjih držav ali njihovih regij s seznama v Prilogi VIII. Kljub temu se vstop v Unijo dovoli tudi adduktornim mišicam pokrovač, razen od živali iz akvakulture, ki so popolnoma ločene od drobovja in gonad ter so namenjene za prehrano ljudi, če prihajajo iz tretjih držav, ki niso na navedenem seznamu.

Člen 13 Seznam tretjih držav ali njihovih regij, iz katerih je dovoljen vstop pošiljk nekaterih ribiških proizvodov v Unijo Pošiljkam ribiških proizvodov, ki so namenjeni za prehrano ljudi, se vstop v Unijo dovoli le, če prihajajo iz tretjih držav ali njihovih regij s seznama v Prilogi IX. To ne velja za pošiljke živali in blaga, ki so zajete s členom 12.

Člen 14 Seznam tretjih držav, iz katerih je dovoljen vstop pošiljk surovega mleka, kolostruma, proizvodov na osnovi kolostruma in mlečnih proizvodov iz enoprstih kopitarjev v Unijo Pošiljkam surovega mleka, kolostruma, proizvodov na osnovi kolostruma in mlečnih proizvodov iz enoprstih kopitarjev in namenjenih za prehrano ljudi se vstop v Unijo dovoli le, če prihajajo iz tretjih držav s seznama v Prilogi X.

Člen 15 Seznam tretjih držav ali regij, iz katerih je dovoljen vstop pošiljk surovega mleka, kolostruma, proizvodov na osnovi kolostruma in mlečnih proizvodov, za katere ni obvezna posebna obdelava za zmanjšanje tveganja slinavke in parkljevke, v Unijo Pošiljkam surovega mleka, kolostruma, proizvodov na osnovi kolostruma in mlečnih proizvodov, za katere ni obvezna posebna obdelava za zmanjšanje tveganja slinavke in parkljevke in so namenjeni za prehrano ljudi, se vstop v Unijo dovoli le, če prihajajo iz tretjih držav ali njihovih regij, iz katerih je dovoljen vstop v Unijo v skladu s Prilogo XVII k Izvedbeni uredbi (EU) 2021/404 in so navedene v Sklepu 2011/163/EU za mleko.

Člen 16 Seznam tretjih držav ali regij, iz katerih je dovoljen vstop pošiljk mlečnih proizvodov, za katere je obvezna posebna obdelava za zmanjšanje tveganja slinavke in parkljevke, v Unijo Pošiljkam mlečnih proizvodov, za katere je obvezna posebna obdelava za zmanjšanje tveganja slinavke in parkljevke in so namenjeni za prehrano ljudi, se vstop v Unijo dovoli le, če prihajajo iz tretjih držav ali njihovih regij, iz katerih je dovoljen vstop v Unijo v skladu s Prilogo XVIII k Izvedbeni uredbi (EU) 2021/404 in so navedene v Sklepu 2011/163/EU za mleko.

Člen 17 Seznam tretjih držav ali njihovih regij, iz katerih je dovoljen vstop pošiljk žabjih krakov in polžev v Unijo Pošiljkam žabjih krakov in polžev, ki so namenjeni za prehrano ljudi, se vstop v Unijo dovoli le, če prihajajo iz tretjih držav ali njihovih regij s seznama v Prilogi XI.

Člen 18 Seznam tretjih držav ali njihovih regij, iz katerih je dovoljen vstop pošiljk želatine in kolagena v Unijo 1. Pošiljkam želatine in kolagena, ki sta pridobljena iz goveda, ovc, koz, prašičev in enoprstih kopitarjev ter sta namenjena za prehrano ljudi, se vstop v Unijo dovoli le, če prihajajo iz tretjih držav ali njihovih regij s seznama v Prilogi XII. 2. Pošiljkam želatine in kolagena, ki sta pridobljena iz perutnine in sta namenjena za prehrano ljudi, se vstop v Unijo dovoli le, če prihajajo iz tretjih držav s seznama v Prilogi XIII. 3. Pošiljkam želatine in kolagena, ki sta pridobljena iz ribiških proizvodov in sta namenjena za prehrano ljudi, se vstop v Unijo dovoli le, če prihajajo iz tretjih držav ali njihovih regij s seznama v Prilogi IX. 4. Pošiljkam želatine in kolagena, ki sta pridobljena iz leporidov in sta namenjena za prehrano ljudi, se vstop v Unijo dovoli le, če prihajajo iz tretjih držav s seznama v Prilogi V. 5. Pošiljkam želatine in kolagena, ki sta pridobljena iz divjih kopenskih sesalcev, razen kopitarjev in leporidov, in sta namenjena za prehrano ljudi, se vstop v Unijo dovoli le, če prihajajo iz tretjih držav s seznama v Prilogi VI.

Člen 19 Seznam tretjih držav ali njihovih regij, iz katerih je dovoljen vstop pošiljk surovin za proizvodnjo želatine in kolagena v Unijo 1. Pošiljkam surovin za proizvodnjo želatine in kolagena, ki so pridobljene iz goveda, ovc, koz in prašičev ter so namenjene za prehrano ljudi, se vstop v Unijo dovoli le, če prihajajo iz tretjih držav ali njihovih regij, iz katerih je dovoljen vstop pošiljk svežega mesa določenih kopitarjev v Unijo v skladu s Prilogo XIII k Izvedbeni uredbi (EU) 2021/404. 2. Pošiljkam surovin za proizvodnjo želatine in kolagena, ki so pridobljene iz enoprstih kopitarjev in so namenjene za prehrano ljudi, se vstop v Unijo dovoli le, če prihajajo iz tretjih držav s seznama v Prilogi I za domače enoprste kopitarje ali v Prilogi II za divje enoprste kopitarje. 3. Pošiljkam surovin za proizvodnjo želatine in kolagena, ki so pridobljene iz perutnine in so namenjene za prehrano ljudi, se vstop v Unijo dovoli le, če prihajajo iz tretjih držav ali njihovih regij, iz katerih je dovoljen vstop pošiljk svežega mesa ustrezne vrste v Unijo v skladu s Prilogo XIV k Izvedbeni uredbi (EU) 2021/404. 4. Pošiljkam surovin za proizvodnjo želatine in kolagena, ki so pridobljene iz ribiških proizvodov in so namenjene za prehrano ljudi, se vstop v Unijo dovoli le, če prihajajo iz tretjih držav ali njihovih regij s seznama v Prilogi IX. 5. Pošiljkam surovin za proizvodnjo želatine in kolagena, ki so pridobljene iz leporidov in so namenjene za prehrano ljudi, se vstop v Unijo dovoli le, če prihajajo iz tretjih držav s seznama v Prilogi V. 6. Pošiljkam surovin za proizvodnjo želatine in kolagena, ki so pridobljene iz divjih kopenskih sesalcev, razen kopitarjev in leporidov, in so namenjene za prehrano ljudi, se vstop v Unijo dovoli le, če prihajajo iz tretjih držav s seznama v Prilogi VI.

Člen 20 Seznam tretjih držav ali njihovih regij, iz katerih je dovoljen vstop pošiljk obdelanih surovin za proizvodnjo želatine in kolagena v Unijo 1. Pošiljkam obdelanih surovin za proizvodnjo želatine in kolagena, ki so pridobljene iz goveda, ovc, koz, prašičev in enoprstih kopitarjev ter so namenjene za prehrano ljudi, se vstop v Unijo dovoli le, če prihajajo iz tretjih držav ali njihovih regij s seznama v Prilogi XII. 2. Pošiljkam obdelanih surovin za proizvodnjo želatine in kolagena, ki so pridobljene iz perutnine in so namenjene za prehrano ljudi, se vstop v Unijo dovoli le, če prihajajo iz tretjih držav s seznama v Prilogi XIII. 3. Pošiljkam obdelanih surovin za proizvodnjo želatine in kolagena, ki so pridobljene iz ribiških proizvodov in so namenjene za prehrano ljudi, se vstop v Unijo dovoli le, če prihajajo iz tretjih držav ali njihovih regij s seznama v Prilogi IX. 4. Pošiljkam obdelanih surovin za proizvodnjo želatine in kolagena, ki so pridobljene iz leporidov in so namenjene za prehrano ljudi, se vstop v Unijo dovoli le, če prihajajo iz tretjih držav s seznama v Prilogi V. 5. Pošiljkam obdelanih surovin za proizvodnjo želatine in kolagena, ki so pridobljene iz divjih kopenskih sesalcev, razen kopitarjev in leporidov, in so namenjene za prehrano ljudi, se vstop v Unijo dovoli le, če prihajajo iz tretjih držav s seznama v Prilogi VI. 6. Pošiljkam obdelanih surovin za proizvodnjo želatine in kolagena iz točke 4(b)(iii) poglavja I oddelka XIV Priloge III k Uredbi (ES) št. 853/2004 se vstop v Unijo dovoli le, če prihajajo iz tretjih držav ali njihovih regij, iz katerih je dovoljen vstop pošiljk obdelanih surovin, pridobljenih iz navedenih proizvodov, v Unijo v skladu s členom 19 te uredbe.

Člen 21 Seznam tretjih držav, iz katerih je dovoljen vstop pošiljk medu in drugih čebelarskih proizvodov v Unijo Pošiljkam medu in drugih čebelarskih proizvodov, ki so namenjeni za prehrano ljudi, se vstop v Unijo dovoli le, če prihajajo iz tretjih držav s seznama v Sklepu 2011/163/EU za med.

Člen 22 Seznam tretjih držav ali njihovih regij, iz katerih je dovoljen vstop pošiljk nekaterih visokorafiniranih proizvodov v Unijo Pošiljkam visokorafiniranega hondroitin sulfata, hialuronske kisline, drugih proizvodov iz hidroliziranega hrustanca, hitosana, glukozamina, sirila, želatine iz ribjih mehurjev in aminokislin, namenjenih za prehrano ljudi, se vstop v Unijo dovoli le, če prihajajo iz naslednjih tretjih držav ali njihovih regij: (a) v primeru visokorafiniranih proizvodov, pridobljenih iz kopitarjev, iz tretjih držav ali njihovih regij s seznama v Prilogi XII; (b) v primeru visokorafiniranih proizvodov, pridobljenih iz ribiških proizvodov, iz tretjih držav ali njihovih regij s seznama v Prilogi IX; (c) v primeru visokorafiniranih proizvodov, pridobljenih iz perutnine, iz tretjih držav s seznama v Prilogi XIII.

Člen 23 Seznam tretjih držav, iz katerih je dovoljen vstop pošiljk mesa plazilcev v Unijo Pošiljkam mesa plazilcev, ki je namenjeno za prehrano ljudi, se vstop v Unijo dovoli le, če prihajajo iz tretjih držav s seznama v Prilogi XIV.

Člen 24 Seznam tretjih držav, iz katerih je dovoljen vstop pošiljk žuželk v Unijo Pošiljkam žuželk, ki so namenjene za prehrano ljudi, se vstop v Unijo dovoli le, če taka živila izvirajo iz in so poslana iz tretje države s seznama v Prilogi XV.

Člen 25 Seznam tretjih držav ali njihovih regij, iz katerih je dovoljen vstop pošiljk drugih proizvodov živalskega izvora v Unijo Pošiljkam proizvodov živalskega izvora, razen tistih iz členov 3 do 24, ki so namenjeni za prehrano ljudi, se vstop v Unijo dovoli le, če prihajajo iz naslednjih tretjih držav ali njihovih regij: (a) če so pridobljeni iz domačih kopitarjev, razen iz domačih enoprstih kopitarjev, iz tretjih držav ali njihovih regij, iz katerih je dovoljen vstop svežega mesa domačih kopitarjev v Unijo v skladu s Prilogo XIII k Izvedbeni uredbi (EU) 2021/404 in ki so, kadar je ustrezno, navedene v Sklepu 2011/163/EU; (b) če so pridobljeni iz domačih enoprstih kopitarjev, iz tretjih držav s seznama v Prilogi I; (c) če so pridobljeni iz perutnine, iz tretjih držav ali njihovih regij, iz katerih je dovoljen vstop svežega mesa perutnine v Unijo v skladu s Prilogo XIV k Izvedbeni uredbi (EU) 2021/404 in ki so, kadar je ustrezno, navedene v Sklepu 2011/163/EU; (d) če so pridobljeni iz ribiških proizvodov, iz tretjih držav ali njihovih regij s seznama v Prilogi IX; (e) če so pridobljeni iz leporidov, iz tretjih držav s seznama v Prilogi V; (f) če so pridobljeni iz divjih kopenskih sesalcev, razen iz kopitarjev in leporidov, iz tretjih držav s seznama v Prilogi VI; (g) če so pridobljeni iz več kot ene vrste, iz tretjih držav ali njihovih regij s seznama za vsako vrsto, iz katere so proizvodi pridobljeni, v skladu s točkami (a) do (e).

Člen 26 Seznam tretjih držav, iz katerih je dovoljen vstop pošiljk žive perutnine in valilnih jajc vrste Gallus gallus, živih puranov in valilnih jajc puranov v Unijo Brez poseganja v sezname, sestavljene za zahteve za zdravstveno varstvo živali v Prilogi V k Izvedbeni uredbi (EU) 2021/404, se pošiljkam žive perutnine in valilnih jajc vrste Gallus gallus, živih puranov in valilnih jajc puranov vstop v Unijo dovoli le, če prihajajo iz tretje države s seznama v Prilogi XVI. Zahteve glede seznama iz prvega odstavka tega člena se ne uporabljajo za posamezne pošiljke z manj kot 20 glavami žive perutnine, razen tekačev, njihovih valilnih jajc in enodnevnih piščancev, ki so namenjeni za primarno proizvodnjo žive perutnine, za lastno domačo rabo ali kadar proizvajalec neposredno dobavlja majhne količine primarnih proizvodov, kot je navedeno v členu 1(3) Uredbe (ES) št. 2160/2003.

Člen 27 Razveljavitev Izvedbena uredba (EU) 2019/626 se razveljavi. Sklicevanja na razveljavljeno izvedbeno uredbo se štejejo kot sklicevanja na to uredbo in se berejo v skladu s korelacijsko tabelo iz Priloge XVII.

Člen 28 Začetek veljavnosti in uporaba Ta uredba začne veljati dvajseti dan po objavi v Uradnem listu Evropske unije. Uporablja se od 21. aprila 2021.

Ta uredba je v celoti zavezujoča in se neposredno uporablja v vseh državah članicah. V Bruslju, 24. marca 2021 Za Komisijo Predsednica Ursula VON DER LEYEN

(1) UL L 95, 7.4.2017, str. 1.

(2) Delegirana uredba Komisije (EU) 2019/625 z dne 4. marca 2019 o dopolnitvi Uredbe (EU) 2017/625 Evropskega parlamenta in Sveta v zvezi z zahtevami za vnos pošiljk nekaterih živali in blaga, namenjenih za prehrano ljudi, v Unijo (UL L 131, 17.5.2019, str. 18).

(3) Izvedbena uredba Komisije (EU) 2019/626 z dne 5. marca 2019 o seznamih tretjih držav ali njihovih regij, iz katerih je dovoljen vnos nekaterih živali in blaga, namenjenih za prehrano ljudi, v Evropsko unijo, ter o spremembi Izvedbene uredbe (EU) 2016/759 v zvezi s temi seznami (UL L 131, 17.5.2019, str. 31).

(4) Uredba (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (UL L 139, 30.4.2004, str. 55).

(5) Uredba (EU) 2016/429 Evropskega parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“) (UL L 84, 31.3.2016, str. 1).

(6) Izvedbena uredba Komisije (EU) 2021/404 z dne 24. marca 2021 o določitvi seznamov tretjih držav, njihovih ozemelj ali delov, s katerih je dovoljen vstop živali, zarodnega materiala in proizvodov živalskega izvora v Unijo v skladu z Uredbo (EU) 2016/429 Evropskega parlamenta in Sveta (glej stran 1 tega Uradnega lista).

(7) Delegirana uredba Komisije (EU) 2020/692 z dne 30. januarja 2020 o dopolnitvi Uredbe (EU) 2016/429 Evropskega parlamenta in Sveta glede pravil za vstop pošiljk nekaterih živali, zarodnega materiala in proizvodov živalskega izvora v Unijo ter za njihove premike in ravnanje z njimi po vstopu (UL L 174, 3.6.2020, str. 379).

(8) Sklep Komisije 2011/163/EU z dne 16. marca 2011 o odobritvi načrtov, ki so jih predložile tretje države v skladu s členom 29 Direktive Sveta 96/23/ES (UL L 70, 17.3.2011, str. 40).

(9) Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671).

(10) Uredba Komisije (ES) št. 589/2008 z dne 23. junija 2008 o podrobnih pravilih za izvajanje Uredbe Sveta (ES) št. 1234/2007 glede tržnih standardov za jajca (UL L 163, 24.6.2008, str. 6).

(11) Uredba (ES) št. 2160/2003 Evropskega parlamenta in Sveta z dne 17. novembra 2003 o nadzoru salmonele in drugih opredeljenih povzročiteljih zoonoz, ki se prenašajo z živili (UL L 325, 12.12.2003, str. 1).